google/wiki40b huggingface dataset:
Karnozín

Karnozín (C₉H₁₄N₄O₃, ß-alanyl L-histidín) je dipeptid tvorený dvoma aminokyselinami. Je často nazývaný neuropeptid pre jeho ochranné účinky v mozgu. Vyskytuje sa v ľudskom tele. Jeho najvyššia koncentrácia je v kostrových svaloch, srdci, mozočku a veľkom mozgu.

História

Karnozín bol objavený na začiatku 20. storočia ruským vedcom W. S. Gulevičom.

Charakteristika

Karnozín je antioxidant, ktorý stabilizuje a chráni bunkové membrány. Ako vodorozpustný antioxidant, bráni lipidovej peroxidácii vnútri bunkovej membrány. Mnoho antioxidantov chráni tkanivá ešte pred ich vstupom do tkanív, ale majú len malý účinok, keď je táto prvá línia ochrany prelomená. Voľné radikály potom spôsobujú Oxidatívny stres organizmu. Karnozín reaguje všeobecne so všetkými reaktívnymi formami kyslíka (Reactive Oxygen Species ROS = voľné radikály kyslíka) a tak bráni rozvoju oxidatívneho stresu.
Karnozín obnovuje normálne riadenie bunkových cyklov organizmu. Účinkuje proti procesom bielkovinovej denaturácie. Reaguje s karbonylovou skupinou a vytvára tzv. addukty proteín-karbonyl-karnozín a tým chráni bielkovinu a dokonca obracia tento proces v proces obnovenia narušenej štruktúry bielkoviny, teda je schopný obnovovať bunky v tele.

Výskumy a zistenia

V roku 2002 bolo dokázané že karnozín pozitívne ovplyvňuje porozumenie a produkciu reči, sluch, socializáciu, uvedomovanie si okolia a plánovanie jemnej motoriky u autistických detí. Zlepšenie bolo pozorované v období 1 – 8 týždňov od začiatku podávania. Výsledky u detí, ktoré sa štúdie s karnozínom zúčastnili, vykazovali štatisticky významné zlepšenie v škále posudzujúcej správanie o 18%, komunikácie o 16% a sociálnej interakcie o 27 %.
Konstal 4N

Konštrukcia

4N vychádza koncepčne zo svojho predchodcu, električky N. Ide o dvojsmerný dvojnápravový motorový električkový vozeň so štyrmi dverami, vždy dvoma na jednej strane vozňovej skrine. Podlaha sa v električke 4N nachádza vo výške 945 mm nad temenom koľajnice. Každú nápravu poháňa jeden trakčný motor LT-31 s výkonom 60 kW. Prúd je z trolejového vedenia odoberaný pantografom. Do tohto typu električky je možné montovať podvozky ako pre normálny rozchod koľaje 1 435 mm, tak aj pre rozchod 1 000 mm.

Dodávky električiek

Električky 4N a 5N boli určené výhradne pre Poľsko (Bielsko-Biała, Bydgoszcz, Čenstochová, Elbląg, Gdansk, Grudziądz, Gorzów Wlkp., Katovice a priľahlý región GOP, Inowrocław, Jelenia Góra, Krakov, Legnica, Lodž, Olsztyn, Poznaň, Słupsk, Štetín, Toruň, Varšava, Vroclav a Wałbrzych).
Forum Historiae

Časopis

Časopis Forum Historiae vychádza dvakrát ročne. Publikuje monotematické čísla venované témam z rôznych historiografických perspektív s dôrazom na multidisciplinaritu. Podiel autorov zo zahraničia predstavuje približne 30 %. Obsahuje texty v slovenskom, českom a anglickom jazyku. V súčasnosti je indexovaný v databázach CEEOL (Central and Eastern European Online Library), ERIH PLUS (European Reference Index for the Humanities and the Social Sciences), EZB (Elektronische Zetschriftenbibliothek) a Scopus. Časopis reflektuje dôležité historiografické aj spoločenské otázky, čo sa prejavilo napr. pri zostavovaní čísla 02/2011 Korupcia, 02/2012 Etnické stereotypy v historickom výskume, či 01/2017 Krajina, príroda a životné prostredie v minulosti.

Portál

Portál Forum Historiae obsahuje aj e-knižnicu, ktorá sprístupňuje vyše 200 elektronických verzií vydaných kníh a periodík z oblasti dejín a príbuzných spoločenských vied. Nachádza sa tu tiež archív odkazov na audio-vizuálne programy v slovenských a českých verejnoprávnych médiách, ktoré sa týkajú dejín Slovenska a regiónu strednej Európy.
Majstrovstvá sveta v ľadovom hokeji 2016

Maskot

Oficiálnym maskotom Majstrovstvá sveta IIHF v ľadovom hokeji 2016 bol pes Lajka. Maskot spoločne vybrali zástupcovia Medzinárodnej federácie ľadového hokeja a Federácie ruského hokeja. Víťazka návrhu Natalia Petukhova získala odmenou vo výške 200 000 rubľov.
Epigonos (sochár)

Epigonos (starogr. Ἐπίγονος) bol grécky sochár v 3. storočí pred Kr.
Epigonos, syn Chaira, bol grécky sochár aktívny v druhej polovici 3. storočia (približne v rokoch 263 až 197 pred Kr.) v kráľovstve Pergamon. Pracoval väčšinou s bronzom, a to možno už v dobe panovníka Eumena I. a potom za vlády kráľa Attala, ktorému tvoril hlavne diela oslavujúce jeho víťazstvo nad Galmi v roku 230 pred Kr.
O sochárskych dielach Epigona nám podávajú svedectvá signatúry z podstavcov jeho nezachovalých diel, a zo starovekých autorov rímsky spisovateľ Plínius, ktorý ho zaradil do plejády najvýznamnejších sochárov antického Grécka. Z množstva jeho diel ho zaujalo najmä súsošie dieťaťa túliaceho sa k zabitej matke. Epigrafický nález IvP I 29 na podstavci, datovaný na koniec 3. stor. pred Kr., objavený v lokalite starovekého Pergamu, pochádza pravdepodobne z podstavca pôvodnej jazdeckej sochy kráľa Attala I.
Epigonovi pripisujú aj bronzové originály dnešných mramorových rímskych kópií sôch, umierajúceho Gala, umiestneného v Museo Capitolo a Gala prebodávajúceho sa nad mŕtvolou svojej ženy v Museo delle Terme v Ríme. Tieto diela boli votívne dary od Attala I. venované bohyni Aténe Polias. Sú nesmierne dramatické, a okrem toho dokumentujú aj nový záujem umelcov zobrazovať porazeného nepriateľa v hrdinskom utrpení.
Laroin

Poloha

Obec má rozlohu 7,04 km². Najvyšší bod je položený 312 m n. m. a najnižší bod 151 m n. m.

Obyvateľstvo

Počet obyvateľov obce je 952 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Širokopásmové pripojenie (internet)

Širokopásmové pripojenie (angl. broadband connection) je vysokorýchlostný prístup na internet. Často býva dávaný do kontrastu s tzv. dial-up pripojením (vytáčaným) prostredníctvom modemu. Dial-up modemy vo všeobecnosti nedosiahnu rýchlosť vyššiu ako 56 kbit/s (kilobitov za sekundu) a vyžadujú plné využitie telefónnej linky.
Naproti tomu broadbandové technológie zaručujú vyššie prenosové rýchlosti s tým, že nezablokujú telefónnu linku (inými slovami, je možné byť pripojený k internetu a súčasne telefonovať s použitím jedinej telefónnej linky). Prenosové rýchlosti širokopásmového pripojenia kolíšu v rozmedzí 256 kbit/s až 1 Mbit/s alebo vyššie. Preto sa broadband zvykne nazývať aj vysokorýchlostným pripojením (tzv. high-speed internet).
Štandardnými širokopásmovými technológiami sú DSL, ISDN, káblové pripojenie (DOCSIS), pripojenie pomocou pasívnej optickej siete, satelitné pripojenie a bezdrôtové Wi-Fi/WiMAX.
Déjà vu (psychológia)

Déjà vu (z francúzštiny, doslova „Už videné“, vyslovované [deʒa vy]) označuje v psychológii jav (tiež nazývaný paramnézia), kedy má človek z ničoho nič intenzívny pocit niečoho už predtým prežitého, videného alebo počutého. V bežnej reči alebo napr. v divadelnej kritike môže ale znamenať tiež proste niečo, čo „sme už videli“, čo nie je originálne, pôvodné.

Psychológia Déjà vu

Déjà vu ako psychologický termín prvýkrát použil francúzsky psychológ Émile Boirac roku 1876 a spopularizoval v knihe Budúcnosť psychologických vied (L'Avenir des sciences psychiques, 1917). Pocit déjà vu je obvykle sprevádzaný pocitom dôvernej známosti, ale tiež niečoho zvláštneho, neobvyklého až tajomného. „Predchádzajúca“ skúsenosť je často priložená predchádzajúcemu snu, ale často je prítomný pocit, že táto skúsenosť bola samozrejme prežitá v minulosti. Skúsenosť déjà vu sa zdá byť dosť bežná, pretože prieskumy uvádzajú že viac ako 70 % populácie uvádza, že pocit déjà vu aspoň jedenkrát zažili. Odkazy na skúsenosť s déjà vu sa dajú nájsť tiež v literatúre v minulosti, čo znamená, že nejde o nový fenomén.
Chiki liki tu-a

Zostava

Skupinu založili v roku 1995 Martin Višňovský, Marián Ivan,  Peter Šima a Tomáš Višňovský. Zostava prešla postupnými zmenami, v roku 1997 pribudol trombónista Tomáš Paľo, o rok nato gitarista Ľuboslav Petruška. Marián Ivan opustil skupinu v roku 2000, Peter Šima v roku 2001 a Tomáš Paľo v roku 2005. V súčasnosti skupina vystupuje ako trio (Martin Višňovský – spev a basgitara, Ľuboslav Petruška – elektrická gitara, Tomáš Višňovský – bicie).
János Wettstein

Životopis

Wettstein študoval právo na univerzitách v Budapešti, Berlíne, Paríži a Oxforde. V roku 1911 získal titul doktor práva a pracoval vo verejnej správe. Od roku 1912 bol zamestnaný na notárskom úrade v Peštiansko-pilišsko-šoltsko-malokumánskej župe. V novembri 1913 absolvoval diplomatickú skúšku a ďalej pracoval ako koncipient.
Od 7. apríla 1914 až do vypuknutia prvej svetovej vojny bol zamestnaný na pomocnom veľvyslanectve v albánskom meste Drač. Následne narukoval na vojnu  –  do roku 1917 bojoval na srbskom fronte, neskôr bol prevelený na ruský front, kde dosiahol hodnosť nadporučíka.
Po skončení vojny najprv pracoval ako tajomník ministerstva zahraničných vecí Maďarska, potom ako chargé d’affaires vyslanectva v Haagu. Na prelome 20. a 30. rokov pôsobil ako zástupca vedúceho diplomatickej misie v Helsinkách, v rokoch 1933 až 1939 ako veľvyslanec Maďarska v Česko-Slovensku. Po rozpade ČSR bol z Prahy odvolaný a jeho novým pôsobiskom sa stalo veľvyslanectvo vo švajčiarskom Berne, kde pracoval až do svojho odchodu do dôchodku v novembri 1943.
Wettstein sa usadil v Locarne, kde zotrval aj po skončení druhej svetovej vojny až do svojej smrti v roku 1972. Pochovaný je v meste Ascona.
Tetrachlórmetán

Bezpečnosť

Medzinárodná agentúra pre výskum rakoviny (IARC) klasifikuje tetrachlórmetán do skupiny 2B teda „podozrivý karcinogén pre človeka“.
Marquigny

Poloha

Obec má rozlohu 6,65 km². Najvyšší bod je položený 257 m n. m. a najnižší bod 162 m n. m.

Obyvateľstvo

Počet obyvateľov obce je 65 obyvateľov (2009).
Graf vývoja obyvateľstva:
Zdroje: INSEE
Castel del Monte (obec)

Castel del Monte je stredoveká a renesančná obec v provincii L'Aquila na severe regiónu Abruzzy, v Taliansku, asi 27 km od mesta L’Aquila. Žije tu 441 obyvateľov (31. 12. 2012).
Nachádza sa v samom srdci pohoria Gran Sasso, obec je osadená do strmého svahu pod vrcholmi hôr blízko náhornej plošiny Campo Imperatore, oproti pevnosti Rocca Calascio a blízko hory Monte Sirente v národnom parku Gran Sasso e Monti della Laga.
V obci boli nakrúcané americké filmy Jastrabia žena (1985) a The American (2010).
Stoj, lebo mamička vystrelí!

Dej

Zdanlivo krehká matka (Estelle Getty) tvrdého policajta (Sylvester Stallone) prichádza aby zostala so svojím synom a postupne mu zasahuje do života. Kúpi mu samopal MAC M10 a začne sa starať do jeho policajných prípadov.
Lauzun (Lot-et-Garonne)

Poloha

Obec má rozlohu 24,09 km². Najvyšší bod je položený 122 m n. m. a najnižší bod 53 m n. m.

Obyvateľstvo

Počet obyvateľov obce je 707 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Zahlwein

Životopis

Od roku 1585 banskobystrický mešťan. Podnikal v banskej ťažbe na Španej doline a Pieskoch, vlastník väčšiny podielov v ľubietovských medených baniach, obchodoval aj s vínom. Počas povstania Š. Bočkaia 1605 uväznený, potom krátko pôsobil vo funkcii správcu mediarskeho podniku v Banskej Bystrici, súčasne splnomocnenec Š. Bočkaia na rokovaní s Henckelovou obchodnou spoločnosťou vo Viedni o obchode s banskobystrickou meďou. Predstavený Spolku podnikateľov v Ľubietovej. Finančne pomáhal banskobystrickému mediarskemu podniku i mestskej pokladnici. Predstaviteľ nem. patriciátu v Banskej Bystrici, od 1588 člen mestskej rady, richtár Banskej Bystrice (1592, 1596, 1600, 1605, 1607, 1609, 1612).
Chotínske piesky

Prírodná rezervácia

Územie bolo vyhlásené alebo novelizované v rokoch 1953, 1986 na rozlohe 7,023 ha. Ochranné pásmo nebolo určené.
Predmetom ochrany je: Ochrana psamofilných a xerotermných spoločenstiev a druhov rastlín a živočíchov Podunajskej nížiny, dôležitých z vedeckovýskumného, náučného a kultúrno-výchovného hľadiska.

Územie európskeho významu

Výnosom Ministerstva životného prostredia Slovenskej republiky č. 3/2004-5. 1 zo 14. júla 2004, ktorým sa vydáva národný zoznam území európskeho významu bolo územie zaradené medzi územia európskeho významu s identifikačným kódom SKUEV0100 Chotínske piesky.
Learchos (mytológia)

Learchos alebo Liarchos  (starogr. Λέαρχος, Λίαρχος – Learchos, Liarchos, lat. Learchus) je v gréckej mytológii syn orchomenského kráľa Athamanta.
Matkou Learcha a jeho brata Melikerta bola Ino, druhá manželka kráľa Athamanta. Ich šťastný rodinný život však netrval dlho, lebo bohyňa Héra zo žiarlivosti na svojho manžela Dia zoslala na kráľa Athamanta šialenstvo, pretože so svojou manželkou Inou vzali do opatere malého boha Dionýza, plod lásky Dia a jeho milenky Semely. Pomätený kráľ potom zabil svojho syna Learcha. Ohrozoval aj Melikerta, ale Ino ho chytila do náručia a skočila s ním do mora.  Bohovia ich však oboch zachránili a navyše z nich urobili morských bohov. Ino ako bohyňa prijala meno Leukothea a z Melikerta sa stal Palaimón.
Z Ino sa stala ochrankyňa plavcov, ochotná vždy pomôcť topiacim sa. Jej aj jej synovi grécki i rímski námorníci preukazovali úctu až do kresťanských čias.
Saint-Jean-du-Gard (obec)

Poloha

Obec má rozlohu 41,64 km². Najvyšší bod je položený 813 m n. m. a najnižší bod 164 m n. m.

Obyvateľstvo

Počet obyvateľov obce je 2 690 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Josse

Poloha

Obec má rozlohu 21,1 km². Najvyšší bod je položený 64 m n. m. a najnižší bod 2 m n. m.

Obyvateľstvo

Počet obyvateľov obce je 1 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jelene

Jelene (Cervinae) sú podčeľaď jeleňovitých. Väčšina rodov z podčeľade sa po slovensky nazýva jeleň (podrobnosti pozri nižšie).
V širšom zmysle zahŕňa podčeľaď aj to, čo je v iných systémoch v podčeľadi mundžaky (Muntiacinae).

Charakteristika

Typickým znakom sú parohy, ktoré periodicky (v lete) narastajú samcom, a ktoré zhadzujú na jeseň po skončení ruje. S vekom samca sa zväčšuje jeho hriva aj veľkosť parožia. Charakteristický je aj chýbajúci žlčový vačok a kožné pachové žľazy slúžiace na komunikáciu medzi jedincami druhu. 
Na Slovensku je najznámejším druhom jeleň lesný, ktorý je významnou lovnou zverou.
Orcevaux

Poloha

Obec má rozlohu 4,22 km². Najvyšší bod je položený 458 m n. m. a najnižší bod 321 m n. m.

Obyvateľstvo

Počet obyvateľov obce je 115 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Cécile (Manche)

Poloha

Obec má rozlohu 11,29 km². Najvyšší bod je položený 226 m n. m. a najnižší bod 112 m n. m.

Obyvateľstvo

Počet obyvateľov obce je 812 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Muscle Museum

Prvé vydanie Muscle Museum (1999)

Prvýkrát bol singel „Muscle Museum“ vydaný v Spojenom kráľovstve 22. novembra 1999 na dvojCD (rovnako ako predošlý singel Cave) a na 7 " vinyle. S jedinou špeciálnou verziou prišlo Nemecko, kde „Muscle Museum“ vyšiel na jednom CD. V britskej UK Singles Chart sa prvé vydanie umiestnilo na 43. priečke. Pre dve britské verzie boli vytvorené dva rozdielne obaly, na ktorých je vyfotená skupina s okom v pozadí. Líšia sa od seba len farbou.

Videoklip

Vo videoklipe sprevádzajúcom singel sa objavujú typickí obyvatelia amerického predmestia, ktorí sú hromadne postihnutí hystériou a nekontrolovateľným plačom. Video končí pravdepodobnou samovraždou dvoch mladých ľudí. Hoci je video veľmi neobvyklé, pôvodne obsahovalo ešte viac zaujímavých scén, ktoré však museli byť kvôli následnej distribúcii vystrihnuté. Videoklip režíroval Joseph Kahn, ktorý o niekoľko rokov neskôr spolupracoval s kapelou na natáčanie klipu k singlu „Knights of Cydonia“. Originálna verzia videoklipu vrátane poslednej samovražedné scény je zverejnená na webových stránkach režiséra Kahna.

Druhé vydanie Muscle Museum (2000)

Dňa 9. októbra 2000 vyšla výhradne len v USA reedícia singlu „Muscle Museum“ opäť na dvojitom CD a na 7 "vinyle. Nový singel si na rozdiel od svojej staršej verzie polepšil v UK Singles Chart o niekoľko priečok a umiestnil sa na 25. mieste. CD sú obohatené o niekoľko remixov skladieb „Muscle Museum“ a „Sunburn“, ktorého singel bol vydaný v februári 2000. Videoklip k reedícii sa skladá zo zostrihov živých prevedení „Muscle Museum“ na rôznych letných festivaloch.
Vivian Maierová

Život

V detstve sa Maierová niekoľkokrát sťahovala medzi francúzskymi podalpskými dedinkami a New Yorkom. Okolo roku 1930 rodinu dočasne opustil otec. Vo Francúzsku tak žila so svojou matkou najprv v Saint-Bonnet-en-Champsaur, v roku 1935 v susednej obci Saint-Julien-en-Champsaur. Pred rokom 1940 sa vrátily do New Yorku, kde žil jej otec a brat Charles.
Fotografovala niekoľkými rôznymi prístrojmi, najviac fotografií zrejme vzniklo fotoaparátom značky Rolleiflex. Vďaka tomu, že ho nemala pred tvárou, ale na hrudníku, mohla s objektmi svojho záujmu udržiavať očný kontakt.
Bola uzavretým človekom, nikdy nenadviazala vážnejšiu známosť. Do svojich izieb zásadne nepúšťala cudzí osoby a v laboratóriách, kde si nechávala vyvolávať fotografie, uvádzala vymyslené mená.
Zomrela osamelá a prakticky bez prostriedkov vo veku 83 rokov.

Spor o dedičstvo

Najväčšia časť fotografií Maierovej je v držbe Johna Maloofa, ktorý kúpil desiatky tisíc negatívov pri dražbe jej majetku. Zaplatil za ne necelých 400 dolárov. Aby vypátral jej príbuzných, najal si genealogov. Mužovi menom Sylvain Jaussaud, ktorého experti označili za najbližšieho príbuzného, ​​potom zaplatil nezverejnenú čiastku za práva k jej dielu.
Ďalších asi 17.500 negatívov má Jeffrey Goldstein z Chicaga. Obaja muži negatívy začali predávať, čo vadilo bývalému komerčnému fotografovi a právnikovi Davidovi C. Dealovi. Najal iných genealógov, ktorí v juhofrancúzskom meste Gap našli bývalého štátneho úradníka Francisa Bailleho, ktorý je podľa nich tým pravým najbližším príbuzným. O svojom príbuzenstve s Maierovou nemal Baille do tej chvíle ani tušenie, potom sa však začal usilovať o to, aby bol uznaný za jej dediča.
Spor sa môže ťahať roky. Kým bude trvať, môže to zabrániť ďalšiemu zverejňovaniu diela Maierovej.

Film

V roku 2013 nakrútil John Maloof celovečerný dokumentárny film Hľadanie Vivian Maier (Finding Vivian Maier, 83 minút).
Bannay (Marne)

Poloha

Obec má rozlohu 7,06 km². Najvyšší bod je položený 224 m n. m. a najnižší bod 137 m n. m.

Obyvateľstvo

Počet obyvateľov obce je 20 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Woluwe-Saint-Lambert

Obyvateľstvo

Woluwe-Saint-Lambert má približne 50 749 obyvateľov (2010).
Roland Juhász

Kariéra

Profesionálnu kariéru začal v klube MTK (107 zápasov, 12 gólov). Práve tu zaujal trénera národného tímu, ktorý ho zaradil do kádra na prípravný zápas 25.4 2005 s Japonskom. Hneď v prvom reprezentačnom zápase zaznamenal premiérový gól. Na konci sezóny 2004/2005 prestúpil do belgického Anderlechtu, kde sa okamžite stal členom základnej jedenástky.

Súkromie

S priateľkou Zsófiou Strényi sa im 26. apríla 2009 narodila dcéra Jázmin.
Cohors V Callaecorum Lucensium

Cohors quinta Callaecorum Lucensium bola kohorta pomocných zborov Rímskeho vojska v období antického Ríma. Pôvodom bola z Hispánie z Callaecie a bola zostavená z Keltiberského obyvateľstva.

História kohorty

Od 1. až do 3. storočia sa táto jednotka zdržiavala v provincii Panónia, v 1. storočí v Gerulate (Bratislava – Rusovce) a v 2. až 3. storočí v Crumere (na území dnešného Nyergesújfalu).
V Gerulate ich pobyt dokladá nález kolkovanej tehly COH V LVC a v Crumere nápis na podstavci oltára z roku 198 po Kr. a na oltári Neptúna, ktorého presné datovanie nie je kvôli nejednotnosti výkladu bádateľov možné presne datovať. Prvý nápis na oltári dokladá priamu účasť 5. kohorty v bojoch proti barbarom na ľavom brehu Dunaja za cisára Septimia Severa. Za udatnosť v týchto bojoch získala kohorta čestný titul Antoniniana. Pannoniu opustila 5. kohorta iba v rokoch 166 – 169, kedy bola odvolaná do provincie Moesia Superior. Tu jej prítomnosť dosvedčujú pamiatky nájdené v Sirmiu (Sremska Mitrovica) a Guberci. V Guberci to dokladá obetný nápis, kde je priamo spomenuté, že sa kohorta zdržiavala v tejto oblasti.
Pobyty a presuny 5. kohorty poznáme prevažne z písomných prameňov a nie z hmotných pamiatok.
István Bibó

Publikácie

Válogatott tanulmányok I.-III. (Vybrané state) (Magvető Bp. 1986)
Vandières (Meurthe-et-Moselle)

Poloha

Obec má rozlohu 12,35 km². Najvyšší bod je položený 375 m n. m. a najnižší bod 172 m n. m.

Obyvateľstvo

Počet obyvateľov obce je 928 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Existenčný kvantifikátor

Existenčný kvantifikátor (iné názvy: existenčný kvantor, malý kvantifikátor, malý kvantor, partikularizátor) je kvantifikátor, ktorým sa nahradzuje spojenie „existuje (aspoň jedno)“. To teda znamená, že pre minimálne jedno opakovanie výrazu, ktorý za ním nasleduje platí určitá vlastnosť. Jeho symbol je  (v unicode ∃ U+2203 THERE EXISTS). Niekedy sa používa aj v modifikácií „existuje práve jedno“, ktoré sa značí ako .

Príklady

Na množine prirodzených čísel je možné opísať vzťah 
 
teda, že existuje x (z množiny prirodzených čísel), pre ktoré platí, že je väčšie ako 3. Taktiež je možné zapísať 
 
čo znamená, že existuje práve jedno prirodzené x, pre ktoré platí, že je väčšie ako 10 a zároveň menšie ako 12. Teda číslo 11.
Amsterdamské kanály

Singel

Singel obkolesoval mesto už v stredoveku. Od roku 1480 do roku 1585 slúžil ako vodná priekopa chrániaca mesto. Na konci 16. storočia sa Amsterdam začal ďalej rozširovať aj za hranice Singlu. Kanál vedie od jazera IJ, neďaleko stanice Amsterdam Centraal  až na námestie Muntplein, kde sa vlieva do rieky Amstel. V súčasnosti je prvým a najvnútornejším z polkruhových kanálov, ktoré obchádzajú centrum mesta.

Keizersgracht

Keizersgracht (doslova „Cisárov kanál“) je tretí a najširší z kanálov v centre Amsterdamu. Nachádza sa medzi Herengracht a Prinsengracht. Pomenovali ho na počesť Maximiliána I., cisára Svätej ríše rímskej.

Prinsengracht

Prinsengracht (doslova „Princov kanál“) je štvrtý a zároveň najdlhší z hlavných amsterdamských kanálov. Väčšina domov pozdĺž kanálu bola vybudovaná počas tzv. zlatého veku Amsterdamu. Mosty prechádzajúce ponad kanál sa nespájajú s ulicami na strane mestskej štvrte Jordaan. 
Medzi turisticky príťažlivé budovy nachádzajúce sa popri kanále patria: kostol Noordkerk, trh Noordermarkt, Dom Anny Frankovej, Westerkerk, najvyšší kostol v Amsterdame; a Homomonument.
Vénissieux

Poloha

Mesto má rozlohu 15,33 km². Najvyšší bod je položený 229 m n. m. a najnižší bod 171 m n. m.

Obyvateľstvo

Počet obyvateľov je 60 159 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Dukljan

Dukljan alebo Dukljanin je postava v slovanskej mytológii, konkrétnejšie v srbskej mytológii, ktorá je odrazom Diokleciána. Bol zobrazovaný ako protivník boha, toto.tvrdenie bolo pravdepodobne založené  na skutočnom prenasledovaní kresťanov cisárom Diokleciánom. Jedna srbská pieseň o Dukljanovi hovorí o tom, ako Dukljan raz Slnko zniesol z oblohy a priniesol ho na Zem.
Základná atribučná chyba

Základná atribučná chyba (niekedy tiež pasca chybnej atribúcie, angl. Fundamental attribution error) je tendencia k nadhodnoteniu významu dispozičných faktorov vzhľadom k situačným vplyvom. Napríklad konanie iných je pripisované viac ich povahovým vlastnostiam, ako konkrétnej situácii alebo náhode. Naopak vlastné zlyhanie pripisujeme situačným faktorom, ale vlastný úspech interným činiteľom (výnimočnosť, dokonalosť), na úspechu iných majú podľa nás väčší podiel vonkajšie podmienky.

Príklady

Vysokoškolský profesor vysvetlí zlyhanie študenta na skúške skôr jeho charakterom alebo inteligenciou, než nedostatkom študijných príležitostí alebo zlou výučbou.
Klzká cesta: pozorovateľ v daždi opatrne kráča zvažujúcou sa cestou. Cestu vníma ako klzkú. Dole sa zastaví a čaká až prestane pršať. Vidí ako iná osoba kráča po šikmej ceste a následne sa pošmykne. Pozorovateľ usúdi, že osoba je neohrabaná.
Arbanats

Poloha

Obec má rozlohu 7,6 km². Najvyšší bod je položený 34 m n. m. a najnižší bod 2 m n. m.

Obyvateľstvo

Počet obyvateľov obce je 1 052 (2009).
Nasledujúci graf zobrazuje vývoj počtu obyvateľov v obci.
Zdroje: INSEE